b'\n_START_ARTICLE_\nMusica Ptuj\n_START_SECTION_\nVokalni ansambel Musica\n_START_PARAGRAPH_\nVokalni ansambel Musica je po dveh sezonah koncertiranja prestavil svoj sede\xc5\xbe delovanja v Baziliko Matere Usmiljenja v Mariboru. Ambiciozni pevci podravskega podro\xc4\x8dja so doslej nanizali preko 90 koncertov po celotni Sloveniji, nastopili pa so tudi v Franciji, Avstriji, Srbiji, \xc4\x8crni gori, v Bosni in na Hrva\xc5\xa1kem. Repertoar je skrbno izbran in sledi viziji zbora, kjer razvijanje pevskih in interpretativnih sposobnosti pevcev predstavlja osrednji namen delovanja. Zdru\xc5\xbeuje poustvaritve ljudskih in umetnih skladb slovenskih in tujih avtorjev razli\xc4\x8dnih stilnih obdobij. Vokalni ansambel Musica s poudarkom na pou\xc4\x8devanju vokalne tehnike in z natan\xc4\x8dnim pristopom h glasbenim partituram stremi k postopnemu doseganju kvalitetnega pevskega izvajanja, ki omogo\xc4\x8da snemanje tematsko razvr\xc5\xa1\xc4\x8denih programov, koncertiranje v odli\xc4\x8dnih dvoranah in sodelovanje na dr\xc5\xbeavnih in mednarodnih glasbenih festivalih. Sestav umetni\xc5\xa1ko vodi g. Robert Fegu\xc5\xa1.\n_START_SECTION_\nPevska \xc5\xa1ola Musica\n_START_PARAGRAPH_\nBrez intenzivne vokalne izobrazbe si te\xc5\xbeko predstavljamo celovitega pevca, zato Musica na prehodu v tretjo ustvarjalno sezono nadaljuje z izvajanjem kvalitetnega vokalno - glasbenega izobra\xc5\xbeevanja, ki zajema osvajanje osnov pravilnega petja ali nadgradnjo \xc5\xbee pridobljenih znanj. Obiskovanje u\xc4\x8dnega procesa vokalne tehnike znotraj dru\xc5\xa1tva ali v programih konvencionalnih glasbenih \xc5\xa1ol, predstavlja osnovni pogoj za sodelovanje v Vokalnem ansamblu Musica._NEWLINE_Vir: Arhiv KUD Musica Ptuj'